Nafarroako Parlamentuko Mahaiak, 2021eko azaroaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkeztutako galdera, Altsasuko Otadia Gazteen Aterpetxeari atxikitako lanpostuak amortizatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko azaroaren 15ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtado andreak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilari Javier Remírez jaunak Osoko Bilkuran ahoz erantzun dezan:

Altsasuko Otadia Gazteen Aterpetxeari atxikitako langileei azaroaren 10ean bidalitako idazkian, Nafarroako Gazteriaren Institutuko zuzendari kudeatzaile Carlos Amatriain Busto jaunak gogora ekarri zituen Nafarroako Foru Komunitateko gazteriaren parte-hartzeari buruzko “zenbait azterlan”, zeinetan oinarritu baitira profil teknikoko lanpostu berriak sortzeko erabakia hartzeko, eta horretarako beharrezkoa zen zenbait lanpostu amortizatzea Nafarroako Gazteriaren Institutuaren organigraman.

Hori dela-eta, parlamentari honek honako hau jakin nahi du:

• Zer azterlan dira horiek eta zer hausnarketa egin du departamentuak, ondorioztatzeko ezen beharrezkoa dela Altsasuko Otadia Gazteen Aterpetxeari atxikitako lanpostuak amortizatzea?

Iruñean, 2021eko azaroaren 11n

Foru Parlamentaria: Patricia Perales Hurtado